CELEX: 32001R0455
Language: el
Date: 2001-03-06 00:00:00
Title: Κανονισμός (ΕΚ) αριθ. 455/2001 της Επιτροπής, της 6ης Μαρτίου 2001, για την τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού

Avis juridique important

|

32001R0455

Κανονισμός (ΕΚ) αριθ. 455/2001 της Επιτροπής, της 6ης Μαρτίου 2001, για την τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού  

Επίσημη Εφημερίδα αριθ. L 065 της 07/03/2001 σ. 0009 - 0012

Κανονισμός (ΕΚ) αριθ. 455/2001 της Επιτροπήςτης 6ης Μαρτίου 2001για την τροποποίηση του κανονισμού (ΕΟΚ) αριθ. 2568/91 σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 2826/2000(2), και ιδίως το άρθρο 35α,Εκτιμώντας τα ακόλουθα:(1) Ο κανονισμός (ΕΟΚ) αριθ. 2568/91 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 379/1999(4), προβλέπει αναλύσεις, η ερμηνεία των αποτελεσμάτων των οποίων εξαρτάται από τα λαμβανόμενα δείγματα.(2) Για να εναρμονισθεί η προετοιμασία του υποβαλλόμενου σε δοκιμή δείγματος και η δειγματοληψία, αποδεικνύεται αναγκαία η χρησιμοποίηση των προτύπων EN ISO 661 και EN ISO 5555. Ωστόσο, στην περίπτωση των ελαίων σε μικρές συσκευασίες, η εφαρμογή των προτύπων αυτών συνεπάγεται κόστος και προσπάθειες που δεν μπορούν να δικαιολογηθούν. Υπάρχει για τις μικρές αυτές συσκευασίες μια άλλη μέθοδος δειγματοληψίας, η οποία βελτιώνει την πιθανότητα εξακρίβωσης της απάτης διατηρώντας συγχρόνως έναν περιορισμένο αριθμό αναλύσεων. Είναι, κατά συνέπεια, προτιμότερο να χρησιμοποιηθεί αυτή η μέθοδος.(3) Οι αναλύσεις σχετικά με την ποιότητα των ελαίων σε μικρές συσκευασίες πρέπει να πραγματοποιούνται πριν από τη λήξη της ημερομηνίας διατήρησης σε προϊόντα που έχουν διατηρηθεί υπό ορισμένες συνθήκες διατήρησης.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΟΚ) αριθ. 2568/91 τροποποιείται ως εξής:1. Στο άρθρο 2 η παράγραφος 3 αντικαθίσταται από το ακόλουθο κείμενο:"3. Όσον αφορά τους ελέγχους που διενεργούνται από τις εθνικές αρχές ή τους αντιπροσώπους τους για τον προσδιορισμό των χαρακτηριστικών των ελαίων που προβλέπονται στην παράγραφο 1, η δειγματοληψία διενεργείται σύμφωνα με τις διεθνείς προδιαγραφές EN ISO 661 και EN ISO 5555 σχετικά με την προετοιμασία δείγματος υποβαλλόμενου σε δοκιμή και με τη δειγματοληψία. Ωστόσο, κατά παρέκκλλιση από το σημείο 6.8 της προδιαγραφής EN ISO 5555, για τις παρτίδες που αποτελούνται από τα εν λόγω έλαια, σε άμεσες συσκευασίες μικρότερες ή ίσες από 100 λίτρα, η δειγματοληψία διενεργείται σύμφωνα με το παράρτημα Ια του παρόντος κανονισμού.Με την επιφύλαξη των διατάξεων της προδιαγραφής EN ISO 5555 και του κεφαλαίου 6 της προδιαγραφής EN ISO 661, τα λαμβανόμενα δείγματα φυλάσσονται αμέσως σε σκοτεινό μέρος και αποστέλλονται στο εργαστήριο για τις αναλύσεις το αργότερο την πέμπτη εργάσιμη ημέρα μετά τη δειγματοληψία.4. Για τους ελέγχους που προβλέπονται στην παράγραφο 3, οι αναλύσεις που αναφέρονται στα παραρτήματα ΙΙ, ΙΙΙ, ΙΧ και ΧΙΙ καθώς και, ενδεχομένως, οι κατ' αντιπαράθεση αναλύσεις που προβλέπονται από τις εθνικές νομοθεσίες διεξάγονται, πριν από την ημερομηνία ελάχιστης διατηρησιμότητας. Στην περίπτωση που η δειγματοληψία πραγματοποιείται πριν από τους τέσσερις μήνες που προηγούνται της λήξης της ημερομηνίας διατηρησιμότητας, οι εν λόγω αναλύσεις θα πρέπει να πραγματοποιούνται το αργότερο πριν από το τέλος του τέταρτου μήνα που ακολουθεί την ημερομηνία διενέργειας της δειγματοληψίας. Δεν εφαρμόζεται καμία αναβολή για τις άλλες αναλύσεις που προβλέπονται από τον υπόψη κανονισμό.Εκτός εάν η δειγματοληψία πραγματοποιήθηκε κάτω του ενός μηνός πριν από την ημερομηνία της ελάχιστης διατηρησιμότητας, στην περίπτωση κατά την οποία τα αποτελέσματα των αναλύσεων δεν αντιστοιχούν στα χαρακτηριστικά της κατηγορίας του ελαιόλαδου ή του πυρηνελαίου που δηλώθηκε, ο ενδιαφερόμενος ενημερώνεται το αργότερο ένα μήνα πριν από τη λήξη της προθεσμίας που αναφέρεται στο πρώτο εδάφιο."2. Στη σύνοψη των παραρτημάτων του κανονισμού (ΕΟΚ) αριθ. 2568/91 να προστεθεί ο ακόλουθος τίτλος:"ΠΑΡΑΡΤΗΜΑ ΙαΔειγματοληψία των παρτίδων ελαιόλαδου ή πυρηνελαίου ελιών σε άμεσες συσκευασίες των 100 λίτρων κατ' ανώτατο όριο".3. Το παράρτημα Ια προστίθεται μετά το παράρτημα Ι.Άρθρο 2Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιουλίου 2001.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 6 Μαρτίου 2001.Για την ΕπιτροπήFranz FischlerΜέλος της Επιτροπής(1) ΕΕ 172 της 30.9.1966, σ. 3025/66.(2) ΕΕ L 328 της 23.12.2000, σ. 2.(3) ΕΕ L 248 της 5.9.1991, σ. 1.(4) ΕΕ L 46 της 20.2.1999, σ. 15.ΠΑΡΑΡΤΗΜΑ"ΠΑΡΑΡΤΗΜΑ ΙαΔειγματοληψία παρτίδων ελαιολάδου ή πυρηνελαίου ελιών σε άμεσες συσκευασίες των 100 λίτρων κατ' ανώτατο όριοΗ παρούσα μέθοδος δειγματοληψίας εφαρμόζεται για παρτίδες ελαιολάδου ή πυρηνελαίου ελιών κατ' ανώτατο όριο 125000 λίτρων, που είναι συσκευασμένες σε άμεσες συσκευασίες το πολύ 100 λίτρων.Όταν η συγκεκριμένη παρτίδα είναι μεγαλύτερη από 125000 λίτρα, υποδιαιρείται σε ισόποσες επιμέρους παρτίδες, κατά προσέγγιση ίσες ή κατώτερες των 125000 λίτρων. Στις επιμέρους παρτίδες που καθορίζονται με τον τρόπο αυτό εφαρμόζεται η εν λόγο μέθοδος.1. Περιεχόμενο βασικής δειγματοληψίαςΚάθε βασική δειγματοληψία έχει ως εξής:α) στην περίπτωση κατά την οποία οι άμεσες συσκευασίες έχουν χωρητικότητα μικρότερη ή ίση με έξι λίτρα, το έλαιο μιας άμεσης συσκευασίας κατανέμεται σε έξι περιέκτες ενός λίτρου, εκ των οποίων:- ένας περιέκτης για τις αναλύσεις που αναφέρονται στα παραρτήματα ΙΙ, ΙΙΙ, IX και XII,- ένας άλλος για τις άλλες αναλύσεις και- οι υπόλοιποι περιέκτες για ενδεχόμενες κατ' αντιπαράθεση αναλύσεις·β) στην περίπτωση κατά την οποία οι άμεσες συσκευασίες έχουν χωρητικότητα μεγαλύτερη ή ίση με δύο λίτρα και κατώτερη από έξι, το έλαιο τεσσάρων άμεσων συσκευασιών, εκ των οποίων:- μια άμεση συσκευασία για τις αναλύσεις που αναφέρονται στα παραρτήματα ΙΙ, ΙΙΙ, IX και XII,- ένα τρίτο μιας άλλης συσκευασίας για τις άλλες αναλύσεις,- το υπόλοιπο έλαιο για τις ενδεχόμενες κατ' αντιπαράθεση αναλύσεις·γ) στην περίπτωση κατά την οποία οι άμεσες συσκευασίες έχουν χωρητικότητα μεγαλύτερη ή ίση 0,75 λίτρα και κατώτερη από δύο λίτρα, το έλαιο έξι άμεσων συσκευασιών, εκ των οποίων:- μια άμεση συσκευασία για τις αναλύσεις που αναφέρονται στα παραρτήματα ΙΙ, III, IX και XII,- μια άλλη συσκευασία για τις άλλες αναλύσεις και- το υπόλοιπο έλαιο για τις ενδεχόμενες κατ' αντιπαράθεση αναλύσεις·δ) στην περίπτωση κατά την οποία οι άμεσες συσκευασίες έχουν χωρητικότητα κατώτερη από 0,75 λίτρα, το έλαιο του ελάχιστου αριθμού συσκευασιών, των οποίων η συνολική χωρητικότητα υπερβαίνει 4,5 λίτρα, με την ακόλουθη κατανομή:- το έλαιο του ελάχιστου αριθμού συσκευασιών, των οποίων η χωρητικότητα υπερβαίνει 0,75 λίτρα, προορίζεται για τις αναλύσεις που αναφέρονται στα παραρτήματα ΙΙ, III, IX, XII,- η ίδια ποσότητα προορίζεται για τις άλλες αναλύσεις και- το υπόλοιπο φυλάσσεται για τις ενδεχόμενες κατ' αντιπαράθεση αναλύσεις.2. Αριθμός βασικών δειγματοληψιώνΟ ελάχιστος αριθμός βασικών δειγματοληψιών καθορίζεται συναρτήσει του μεγέθους της παρτίδας σύμφωνα με τον ακόλουθο πίνακα:>ΘΕΣΗ ΠΙΝΑΚΑ>Οι άμεσες συσκευασίες μιας βασικής δειγματοληψίας πρέπει να επιλέγονται από γειτονικά σημεία στην παρτίδα.Σε περίπτωση αμφιβολίας, το κράτος μέλος αυξάνει τον αριθμό των βασικών δειγματοληψιών που πρέπει να διενεργηθούν.3. Αναλύσεις και αποτελέσματαΚατά το δυνατό, τα έλαια πρέπει να φυλάσσονται στους αρχικούς περιέκτες μέχρι τη στιγμή της ανάλυσης.α) Έκαστο από τα ληφθέντα βασικά δείγματα υποδιαιρείται σε εργαστηριακά δείγματα, σύμφωνα με το σημείο 2.25 της προδιαγραφής EN ISO 5555 προκειμένου να υποβληθεί στις ακόλουθες αναλύσεις:- προδιορισμός ελεύθερων λιπαρών οξέων, όπως αναφέρεται στο άρθρο 2 παράγραφος 1 πρώτη περίπτωση,- προσδιορισμός του δείκτη υπεροξειδίου, όπως αναφέρεται στο άρθρο 2 παράγραφος 1 δεύτερη περίπτωση,- φασμαφωτομετρική ανάλυση, όπως αναφέρεται στο άρθρο 2 παράγραφος 1 όγδοη περίπτωση,- σύνθεση σε λιπαρά οξέα, όπως αναφέρεται στο άρθρο 2 παράγραφος 1 ένατη περίπτωση.β) Στην περίπτωση που για τουλάχιστον μία των βασικών δειγματοληψιών επί της ίδιας παρτίδας, τα αποτελέσματα των αναλύσεων που αναφέρονται στο στοιχείο α) δεν ανταποκρίνονται στο σύνολό τους στα χαρακτηριστικά της κατηγορίας ελαίου που δηλώθηκε, το σύνολο της παρτίδας θεωρείται ότι δεν πληροί τα χαρακτηριστικά αυτά.Στην περίπτωση που για καθεμία από τις βασικές δειγματοληψίες επί της ίδιας παρτίδας, όλα τα αποτελέσματα των αναλύσεων που αναφέρονται στο στοιχείο α) είναι ομοιογενή, λαμβανομένων υπόψη των χαρακτηριστικών επαναληψιμότητας των σχετικών μεθόδων, και ανταποκρίνονται στα χαρακτηριστικά της κατηγορίας ελαίου που δηλώθηκε, μια από τις βασικές δειγματοληψίες επί της εν λόγω παρτίδας υποβάλλεται στις υπόλοιπες αναλύσεις.γ) Στην περίπτωση που ένα των αποτελεσμάτων των αναλύσεων που αναφέρονται στο στοιχείο β) δεύτερο εδάφιο δεν ανταποκρίνεται στα χαρακτηριστικά της κατηγορίας ελαίου που δηλώθηκε, το σύνολο της υπόψη παρτίδας θεωρείται ως μη σύμφωνο προς τα χαρακτηριστικά αυτά.Στην περίπτωση που όλα τα αποτελέσματα των αναλύσεων που αναφέρονται στο στοιχείο β) δεύτερο εδάφιο ανταποκρίνονται στα χαρακτηριστικά της κατηγορίας ελαίου που δηλώθηκε, το σύνολο της παρτίδας θεωρείται σύμφωνο προς τα χαρακτηριστικά αυτά."